Storie van die klein gaatjie
Isabel Pin, Nicol Stassen
'n Plesierige en spannende ontdekkingsreis op soek na 'n geheimsinnige klein gaatjie, wat uiteindelik nie so ver weg is nie ...
Baie verliefde klein krokodilletjie
Krokodil loop al dae lank rusteloos rond. Soms kry hy te koud, soms kry hy te warm, soms is hy bitter hartseer, soms is hy so gelukkig dat hy die hele wêreld wil omhels.
Dit is duidelik: Krokodil is verlief.
Maar, soos dit gewoonlik maar gaan as iemand verlief is, is daar 'n klein probleempie ...
Illustrator: Beatrice Rodriguez
Hierdie woordlose prenteboek bied 'n nuwe en vermaaklike blik op die bekende jakkals-en hoenderverhaal. Jakkals steel 'n hoender en die hoender se bekommerde vriende - 'n beer, haas en haan - agtervolg hulle dadelik. Hulle reis inderhaas deur 'n woud, oor 'n berg, die see, dag en nag. Wanneer hulle uiteindelik by die jakkals se woning aankom, begroet 'n onverwagse gesig hulle.
Tobie Welgemoed en sy ongewone troetelgoed
Tobie Welgemoed het ongewone troetelgoed. Maar hy weet van iets wat slymeriger, lawaaieriger, vraatsiger, vreesaanjaender, en vreemder is as al sy troeteldiere saam. So wat is slymeriger as 'n seekoeislak, lawaaieriger as 'n groot gespikkelde kweelvoël, vraatsiger as 'n vreeslike renôspadder, vreesaanjaender as 'n ystervadder, kwaaier as 'n harige hus-met-langore, stinker as 'n moerasvark, en vreemder as 'n watsedinges?
Dirkie het een oor wat regop staan en een wat hang. Die ander konyntjies lag vir hom wanneer hy die snaaksste maniere uitdink om sy oor regop te kry ...
Pettson, sy kat Fielies en 'n klompie henne bly op 'n plasie. Op 'n dag kom hulle buurman daar aan en se hy gaan 'n jakkals jag. Wat sal Pettson en Fielies doen om die henne en die jakkals te red?
Die verjaardagkoek is 'n verbeeldingryke en vrolike storie oor die maak van 'n pannekoek-koek vir 'n kat wat drie keer per jaar verjaar. Die karakters in hierdie hartverwarmende verhaal bly 'n mens altyd by.
Dirkie en Annie
Dirkie is verlief. Hy droom daarvan om Annie se vriendjie te wees, maar hy is te bang om haar te vra. Dan versin hy maar iets om indruk op haar te maak: miskien hou sy van 'n konyn met bruin vlekke, of 'n konyn met baie soetwortels, of 'n konyn wat slim lyk ... Annie lag elke keer as sy hom in 'n nuwe gewaad sien.
M. P Robertson
'n Klein stout seuntjie gooi 'n goudvis by die toilet af om te kyk wat gebeur. Min weet hy dat hy 'n ketting van gebeure aan die gang sit wat by hom gaan spook.
Stadsmusikante 3: Wolwe in Skaapsklere
Die Broeders Wolf is sowaar 'n ander spul! Maar die stadsmusikante laat hulle nie so maklik uitoorle nie! Kat kry snuf in die neus toe drie 'skape' met lang sterte aan skaapboudbene sit en smul. Hulle sit die bende agterna ... Is hulle te laat om Baron van Beesbulk te red? Gaan die broers Kloue, Slagtand en Kwyl hierdie keer seevier?
Lui Leeu beveel die ander diere om vir hom 'n huis te bou. Hulle doen hul bes, maar Leeu is trots en baie moeilik om tevrede te stel. Dit is die storie van Lui Leeu sy tuiste op die groot vlaktes van Afrika gevind het.